b'\n_START_ARTICLE_\nVesa Rantanen (toimittaja)\n_START_PARAGRAPH_\nVesa Rantanen on suomalainen urheilutoimittaja, joka on erikoistunut j\xc3\xa4\xc3\xa4kiekkoon._NEWLINE_Rantanen aloitti vuonna 1996 Veikkaaja-lehden palveluksessa, mit\xc3\xa4 ennen h\xc3\xa4n oli ty\xc3\xb6skennellyt vuonna 1995 Ilta-Sanomien kes\xc3\xa4toimittajana. H\xc3\xa4n toimi Veikkaaja-vuosinaan muun muassa lehden j\xc3\xa4\xc3\xa4kiekko-osaston vet\xc3\xa4j\xc3\xa4n\xc3\xa4 ja uutisp\xc3\xa4\xc3\xa4llikk\xc3\xb6n\xc3\xa4 sek\xc3\xa4 kolmesti lehden NHL-kirjeenvaihtajana Kanadassa. Huhtikuussa 2013 Veikkaajan nimeksi vaihdettiin Urheilusanomat ja Rantanen nimitettiin uudistuneen lehden toimituksen esimieheksi. Esimiesaikansa j\xc3\xa4lkeen h\xc3\xa4n toimi lehdess\xc3\xa4 j\xc3\xa4\xc3\xa4kiekon sis\xc3\xa4lt\xc3\xb6p\xc3\xa4\xc3\xa4llikk\xc3\xb6n\xc3\xa4. Vuonna 2017 Sanoma osti Urheilulehden A-lehdilt\xc3\xa4 ja Urheilusanomien nimeksi tuli Urheilulehti._NEWLINE_Rantanen on tehnyt vuodesta 2008 yhdess\xc3\xa4 Tuomas Nyholmin kanssa Ilta-Sanomien verkkosivuilla julkaistavaa j\xc3\xa4\xc3\xa4kiekkoaiheista netti-tv-ohjelmaa Videotuomarit. Syksyll\xc3\xa4 2013 he alkoivat juontaa radio-ohjelmaa Total Hockey Forever, jota esitettiin aluksi Radio Helsingiss\xc3\xa4. Syksyll\xc3\xa4 2014 ohjelma siirtyi Radio Rockille. Kev\xc3\xa4\xc3\xa4st\xc3\xa4 2016 Rantanen ja Nyholm ovat ty\xc3\xb6skennelleet yhdess\xc3\xa4 my\xc3\xb6s Nelonen Median SM-liigal\xc3\xa4hetyksiss\xc3\xa4, Rantanen asiantuntijana ja Nyholm studiois\xc3\xa4nt\xc3\xa4n\xc3\xa4. Rantanen toimii my\xc3\xb6s l\xc3\xa4hetysten sis\xc3\xa4lt\xc3\xb6p\xc3\xa4\xc3\xa4llikk\xc3\xb6n\xc3\xa4._NEWLINE_Rantaselta on ilmestynyt yksi kirja, j\xc3\xa4\xc3\xa4kiekkoaiheinen romaani Ammattilainen vuodelta 2001. Kirjan julkaisi Kustannusosakeyhti\xc3\xb6 Revontuli.'